SARL-NUUS SONDAG 2 AUGUSTUS 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web: www.sarl.org.za. Klik op 
ARMI en volg die skakels soos aangedui. Vir oudio via Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 28,325, 14,235, 10,130, 7,066 en 3,695 MHz ESB, asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik.) 


In die nuus vandag; 

SARL-HF-ESB-KOMPETISIE: WEN `N ANTENNAHANDBOEK 
SARL NEEM DEEL IN NASIONALE WETENSKAPWEEK 
UITNODIGING OM ZS10WCOS TE BEDIEN 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL-HF-ESB-KOMPETISIE: WEN `N ANTENNAHANDBOEK 


U word uitgenooi om vanmiddag, Sondag 2 Augustus, deel te neem aan die 
hoofkompetisie van die SARL, nl. die HF-foonkompetisie. Die doel van die 
kompetisie is om met soveel moontlik radioamateurs in Suider-Afrika kontak te 
maak op die 20, 40 en 80 meterbande. Deelnemers wat `n logstaat instuur, word 
outomaties ingeskryf in `n trekking vir 'n kopie van die nuwe basiese antenna- 
handboek van die ARRL. Volle besonderhede is verkrygbaar by die uitgeligte 
item by www.sarl.org.za. 


SARL NEEM DEEL AAN NASIONALE WETENSKAPWEEK 


Die SARL neem deel aan die Nasionale Wetenskapweekprogram wat van 8 tot 
7 Augustus plaasvind by die Sci Bona Wetenskapontdekkingsentrum in New- 
town, Johannesburg. Die SARL-span bied elke dag twee sessies aan oor kommu- 
nikasiebeginsels, met `n demonstrasie van `n papegaaiherhaler soortgelyk aan 
die een wat in SumbandilaSat sal vlieg. Jon Willescroft, ZS6EF, Hans van de 
Groenendaal, ZSGAKV, en Francois Botha, ZS6BUU, sal die sessies aanbied. 


ZS6SCI, die radiostasie by Sci Bona, sal bedien word deur vrywillige radioama- 
teurs. Meer vrywilligers word benodig. As u belangstel, kontak asseblief vir 
Chris Gryffenberg by 083 543 5668. 


Die multimedia-aanbieding sal na die geleentheid beskikbaar gestel word op 
www.sarl.org.za. 


GENIET BACAR VOLGENDE SATERDAG 


BAGAR word Saterdag 8 Augustus tussen 08:00 en 08:15 vanaf `n private 
vliegveld naby Hartbeespoort gelanseer. 


Die loonvrag sluit `n APRS-stelsel op 144,800 MHz in, wat twee minute voor 
lansering aangeskakel word, sodat APRS-stasies die vlug van BACAR kan volg. 
Die roepsein van die pakketbaken is ZS6SAT. `n BHF-baken op 144,825 MHz 
sal elke twee minute spraak, Gemoduleerde GG en GG uitsaai vir die eerste 
30 minute, vir die volgende 119 minute sal dit elke vyf minute uitsaai en dan 
terugkeer na elke twee minute. 


'n 40 meterbaken sal elke minuut telemetrie-inligting op 7 022 kHz uitsaai. Hi- 
erdie inligting sluit die binne- en buitetemperature asook die lugdruk in millibar 
in. Besoek www.amsatsa.org.za vir meer inligting oor die vlug. 


Radioamateurs wat `n telemetrielyn van die 40 meteruitsending, tesame met 
inligting van hulle ligging indien, sal `n BACAR-deelnamesertifikaat ontvang. 
Telemetrie-inligting moet op die lanseringsdatum na bacar@sarl.org.za gestuur 
word. 


Grondbeheer is by die SARL se Nasionale Amateurradiosentrum gesetel, van- 
waar die vlug op `n videobeeld gevolg kan word. As u nie van plan is om BAGAR 
self te volg nie, word u na die NARS uitgenooi om daar aan die aktiwiteite deel 
te neem. Leerders sal genooi word om die sentrum te besoek en deel te neem 
aan verskeie opsporings- en telemetrie-eksperimente. Die NARS sal vanaf 07:00 
in werking wees. Die lansering sal op 145,750 in Gauteng en op HF op 7 082 
kHz vanaf 07:45 gedek word. 


DIE PERSEIEDE IS OP PAD 


Die aarde se baan kruis binnekort `n stroom stofrommel van die komeet Swift- 
Tuttle, die bron van die jaarlikse Perseiedemeteoorbui. Alhoewel die meteoort- 
bui sy hoogtepunt eers tussen 11 en 12 Augustus bereik, is die skouspel reeds 
aan die gang. 


Ons is tans nog net in die buitewyke van die rommelstroom. As u in die nag 
uitgaan en na die hemel kyk, sal u slegs 'n paar Perseiede per uur sien. 


Volgens NASA sal die aarde gedurende 12 Augustus deur die digste deel van 
die rommelstroom beweeg, wanneer dosyne meteore per uur te sien sal wees. 
Perseiede kan in enige deel van die hemelruim verskyn, en hulle sterte wys 
terug na die oorsprong in die Perseuskonstellasie. 


Vir radioamateurs verskaf meteoorbuie baie geleenthede vir kommunikasie via 
meteorweerkaatsing. Sedert 2000 het verskeie digitale modusse wat deur reke- 
naarprogramme bedryf word, begin om spraak en GG te oorskadu. Die bek- 
endste program is die swakseinsagteware WSJT, wat `n spesifieke digitale pro- 
tokol vir meteoorweerkaatsing optimiseer, ionosferiese verspreiding, AMA op 
BHF/UHF, asook HF ruimtelike voortplanting. Die program dekodeer seine van 


'n breukdeel van `n sekonde wat van geloniseerde meteoriete weerkaats word en 
bestendige seine van 10 dB onder die hoorbare drumpel. 


SARL-lede kan meer uitvind oor kommunikasie via meteoorweerkaatsing op die 
ledegedeelte van www.sarl.org.za. Op die tuisblad, klik op die gedeelte slegs vir 
lede in die hoekie regs bo en tik u pin in. 


UITNODIGING OM ZS10WGCOS TE BEDIEN 


Die SARL het `n uitnodiging aan klubs gestuur om die Wêreldbekersokker se 
spesiale geleentheidstasie, ZS10WCS, te bedien. Die tydperk tussen Septem- 
ber en die sokkerreeks in Junie/Julie 2010 is opgedeel in tydgleuwe. Klubs is 
genooi om hulle keuse van een of meer tydgleuwe teen 15 Augustus 2009 in te 
dien. Die finale tydgleuwe sal per stemming tydens die Radiotegnologie in Aksie- 
simposium op 22 Augustus in Kaapstad beslis word. Volledige besonderhede is 
aan klubs versend in die nuutste SARL-brief. n Afskrif kan afgelaai word vanaf 
www.sarl.org.za: kies news' en dan “Club Talk”. 


As u daarin belang stel om ZS10WCS vanaf u radiostasie te bedien, kontak u 
klubkomitee. Tot op datum is slegs een versoek ontvang, dié van die Boland- 
amateurradioklub. 


EERSTE OIB-WERKWINKEL MAANDAGAAND 


Die eerste werkwinkel openbare inligtingsbeamptes word Maandagaand 3 Au- 
gustus om 20:00 aangebied. Klubs kan steeds `n inligtingsbeampte nomineer 
deur die vorm te voltooi en dit per e-pos te stuur aan armi@sarl.org.za, nie 
later nie as Maandagoggend 08:00. 


KOMPETISIENUUS 


SARL se 160 meter-@SO-geselligheid. Die kompetisiekomitee het 6 logs ontvang 
en die uitslae is soos volg: 


Beperkte Klas 1ste Johan Visagie, ZR4LP/6, 134 punte; 


Onbeperkte Klas 1ste Jacgues Vermeulen, ZS1WG, 202 punte; 2de Geoff Levey, 
ZSGGRL, 134 punte; 3de Jan Botha, ZS4JAN, 117 punte; dde SA Pantsermu- 
seum, 61 punte (bedien deur Dennis, ZS4BS); 5de Dennis Green, ZS4BS, 24 
punte. 


Die eerste SARL-JD-naelloop word op Nasionale Vrouedag, Sondag 9 Augustus, 
tussen 11:00 en 12:00 SAT gehou. `n Kontak tussen twee jong dames (JD s) tel 
5 punte, 'n kontak tussen `n JD en 'n OK tel 2 punte en `n kontak tussen twee 
OK s tel 1 punt. 


Die SARL se 40 meter mobiele kompetisie vind plaas op Sondag 9 Augustus 
tussen 15:00 en 17:00 SAT. 


KLUBNUUS 


HAMNET Gauteng-Suid rig `n spesiale woord van dank aan alle radioamateurs 
wat bystand gegee het tydens die munisipale stakings op Maandag 27 Julie 2009 


nie net aan dié wat by die rampbestuursentruam gehelp het nie, maar ook aan 
almal wat die frekwensies oopgehou het sodat noodverkeer sonder vertragings 
kon deurgaan. Dankie vir u hulp en ondersteuning. 


'n Vergadering van HAMNET Gauteng-Suid en rampbestuurvrywilligers vind 
Donderdagaand 6 Augustus om 19:00 by die Leon Ferreira-brandweerstasie in 
Boksburg plaas. Elkeen wat belangstel, is welkom. Vir meer inligting, kontak 
HAMNET Gauteng-Suid per e-pos aan zs6cog@gmail.com. 


Die Overberg Amateurradioklub sal op 8 Augustus by die ope dag van Her- 
manus se Magnetiese Observatorium n stasie bedryf. Die Overbergklub nooi 
alle amateurs om aan die pret te kom deelneem. HF, digitaal and APRS word 
gedemonstreer. Vir meer inligting, kontak Andre, ZS1A7, by 072 729 1680 of 
Sam, ZS1OR, by 028 316 1470. 


HE-VOORTPLANTINGSVOORSPELLING 


Hannes (Coetzee, ZSGBZP, berig dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die 
algemeen kalm wees. Die voorspelde effektiewe sonvlektelling sal gedurende 
die komende week minder as 5 wees. Daar is tans geen amptelike sonvlekke nie 
maar hopelik sal die toestand nie te lank voortduur nie. 


20 en 40 m is die beste keuses vir DX. Smiddae gaan die toestande na die ooste 
en die weste goed wees. Gedurende die laatmiddag en die aand gaan toestande 
na die noorde goed wees. Vroegoggend is daar 'n moontlike kans om kontakte 
met Australië te maak. Gedurende die aand is kontakte met Nieu-Seeland op 40 
m moontlik, en ook 40 m-kontakte met Brasilië. Noordoostelike, noordwestelike, 
suidoostelike en suidwestelike paaie gaan uitdagend wees. 


10 MH lyk laatmiddag en na sononder bruikbaar vir die morsekode- en digitale 
entoesiaste. 


Die Noord-Kaliforniese DX-stigting se internasionale bakennetwerk word by Her- 
manus se Magnetiese Observatorium, ZS1HMO, gemonitor. 'n Grafiese aanduid- 
ing van die ontvange seinsterktes kan by http:/ /spaceweather.hmo.ac.za besigtig 
word. Kies “Tonospheric Data” en dan “HF Propagation Conditions” om te sien 
watter bakens tot onlangs gehoor is. 


Vincent, ZSGBTY, publiseer op die Pretoriase Amateurradioklub se webwerf 
'n uitstekende grafiese voorspelling van die kommunikasieskakelbetroubaarheid 
vir elke amateurband. Die voorspelling word uurliks opgedateer. Besoek gerus 
wwWw.parc.org.za en kies dan “Propagation”. 


'n Goeie antennastelsel is die antwoord vir die huidige minder gunstige sonvlek- 
toestande. Dipool- of verkieslik winsantennas, wat ten minste 12 m bokant die 
grond is, word benodig om die stralingshoek laag genoeg te kry vir kontakte met 
DX-stasies. 'n Goeie antenna-opstelling is die beste belegging wat `n amateur 
kan maak. 


Plaaslike toestande gaan gedurende die dag op 40 m goed wees. Dit is goeie nuus 
vir vanmiddag se SARL-wedstryd. 80 m behoort vroegoggend en laatmiddag 
goeie resultate oor die korter afstande, byvoorbeeld tussen ZS5 en ZS6, te lewer. 
30 m sal gedurende die middel van die dag goeie resultate tussen 7S6 en ZS1 
lewer. 


Saans is 80 m die beste keuse. (Gelukkig is die geraasvlakke a.g.v. statiese 
ontladings besig om af te neem, wat kontakte oor die langer afstande meer 
aangenaam maak. Nou is die tyd om kontakte te maak vir u WA ZS-toekenning 
op 80 m. 


Onthou dat hierdie net `n voorspelling is en dat HF u aangenaam kan verras. 
Skakel u stel aan, luister en roep ook CO om seker te maak dat u deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


2 Augustus SARL-HF-ESB-kompetisie; 3-7 Augustus Nasionale Wetenskap- 

week en ZS6SCI1 op die lug: 3 Augustus 'Telekonferensie van beamptes van die 

Publieke Inligtingsnetwerk om 20:00; 6 Augustus HAMNET Gauteng-Suid se 

vergadering; 8 Augustus BACAR-vlug en Overbergse ARK/HMO ope dag; 9 

Augustus SARL-JD-naelloop en SARL-40 m- mobiele kompetisie; 22 Augustus 
RTA in die Kaap; 30 Augustus SARL-HF-GG-kompetisie. 


SARL-Nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Plaas nuusberigte, indien moontlik, 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook `n 
potgooi-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op ARMI en volg die skakels. `n 
Heruitsending vind Maandagaande om 21:00 SAT op 3 215 kHz plaas. Sentech 
borg die uitsendings op die nie-amateurfrekwensies. U het geluister na `n nu- 
usbulletin van die Suid-Afrikaanse Radioliga wat deur Dennis, ZS4BS, opgestel 
en deur Hester van der Walt versorg is. 


Dankie dat u geluister het. 73. 
/EX. 


